CELEX: 62018TN0369
Language: lv
Date: 2018-06-18 00:00:00
Title: Lieta T-369/18: Prasība, kas celta 2018. gada 18. jūnijā – Napolitano/Komisija

201807201092012912018/C 276/893692018TC27620180806LV01LVINFO_JUDICIAL20180618575821Lieta T-369/18: Prasība, kas celta 2018. gada 18. jūnijā – Napolitano/Komisija
 ---documentbreak--- C2762018LV5710120180618LV0089571582Prasība, kas celta 2018. gada 18. jūnijā – Napolitano/Komisija
   (Lieta T-369/18)2018/C 276/89Tiesvedības valoda – itāļu
      Lietas dalībnieki
   
   
      Prasītājs: John Napolitano (Roma, Itālija) (pārstāve: M. Velardo, advokāte)
   
      Atbildētāja: Eiropas Komisija
   
      Prasījumi
   
   Prasītāja prasījumi Vispārējai tiesai ir šādi:
   
            —
         
         
            atcelt apstrīdētos lēmumus;
         
      
            —
         
         
            piespriest Komisijai atlīdzināt tiesāšanās izdevumus.
         
      
      Pamati un galvenie argumenti
   
   Šajā prasībā tiek apstrīdēti šādi lēmumi: 2017. gada 27. septembra lēmums, ar ko prasītājs netika iekļauts konkursa EPSO/AD/324/16 rezerves sarakstā, 2017. gada 25. oktobra lēmums, ar ko tika noraidīts lūgums pārskatīt viņa neiekļaušanu rezerves sarakstā, un 2018. gada 7. marta lēmums, ar ko iecēlējinstitūcija noraidīja atbilstoši Civildienesta noteikumu 90. pantam iesniegto administratīvo sūdzību. Šajā lietā aplūkojamais paziņojums par konkursu bija par 10 izmeklētāju – grupas vadītāju atlasi AD9 pakāpē iekļaušanai rezerves sarakstā, kuru Eiropas Komisija (galvenokārt, Eiropas Birojs krāpšanas apkarošanai – OLAF) izmantotu, lai darbā pieņemtu jaunus administratorus, kuriem tiktu uzticēts vadīt ES izdevumu, korupcijas novēršanas, nopietnu ES personāla pārkāpumu, muitas un tirdzniecības, tabakas un viltoto preču jomā strādājošo izmeklētāju grupas darbu.
   Prasības pamatošanai prasītājs izvirza piecus pamatus.
   
            1.
         
         
            Pirmais pamats ir atvedināts no noteikumu, kas regulē Eiropas iestāžu valodu režīmu, konkrētāk, Regulas Nr. 1/58 1., 2. un 6. panta, pārkāpuma, diskriminācijas aizlieguma valodu ziņā pārkāpuma, samērīguma principa atbilstoši LESD 5. pantam un Civildienesta noteikumu 27. pantam pārkāpuma.
         
      
            2.
         
         
            Otrais pamats ir atvedināts no objektivitātes pienākuma, kas ir atlases komisijas priekšsēdētājam, pārkāpuma un Civildienesta noteikumu III pielikuma 3. panta pārkāpuma.
         
      
            3.
         
         
            Trešais pamats ir atvedināts no paziņojuma par konkursu pārkāpuma, ko izdarījusi atlases komisija, ciktāl, pirmkārt, skaitot punktus, kas iegūti daudzizvēļu testā un vispārīgo kompetenču pārbaudē, atlases komisija prettiesiski pārklāja divus atšķirīgus jēdzienus (“nepieciešamais minimālo punktu skaits” un “izslēdzošais [punktu skaits]), otrkārt, uzdodot konkrēta gadījuma izpēti par vispārīgajām zināšanām, tā izvēlējās ļoti specifiskus tematus, kas sniedz priekšrocību tiem, kam jau bija pieredze OLAF.
         
      
            4.
         
         
            Ceturtais pamats ir atvedināts no vienlīdzīgas attieksmes pret kandidātiem principa pārkāpuma, kā arī objektivitātes trūkuma novērtēšanā, ko radījusi atlases komisijas nepastāvība.
         
      
            5.
         
         
            Piektais pamats ir atvedināts no kļūdas vērtējumā, ņemot vērā lielās atšķirības atlases komisijas brīvi izvēlētajos individuālajos vērtējumos. Turklāt no vispārīgajiem noteikumiem nav skaidrs, ka pārbaudījumi ir jāvērtē pilnībā atsevišķi.